lumayu mênyang kabupatèn, matur ing kangjêng bupati sarta kangjêng tuwan asistèn residhèn. Sanalika gêntha ing kantor lan ing kabupatèn padha ditabuh goyang, bêdhug ing masjid tinabuh têtêg, gundhala katabuh titir, pratôndha ana bancana gêdhe. Kangjêng tuwan asistèn residhèn, kangjêng bupati, sarta para priyayi ing Magêtan, miwah kapala desa, tuwin pulisi-pulisi, padha samapta gêgaman angêpung bui.